Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 818

10. MEGJEGYZÉSEK 10.1. Komplexometriai elemzésekben a sztöchiometrikus EDTA: fém arány mindig 1:1, függetlenül a fém vegyértékétõl és annak ellenére, hogy az EDTA négy vegyértékû. Az EDTA titráló oldat és a mérõoldatok ezért molárisak és nem normál oldatok. 10.2. A komplexometriás indikátorok gyakran érzékenyek a levegõre. Az oldat veszíthet a színébõl a titrálás alatt. Ebben az esetben egy vagy két csepp indikátort kell hozzáadni. Ez elsõsorban az eriokrómfekete-T és a kalkonkarbonsav esetében igaz. 10.3. A fém-indikátor komplexek gyakran relatíve stabilak, így esetenként valamennyi idõt vehet igénybe, amíg a színváltozás megtörténik. Ezért az EDTA utolsó cseppjeit lassan kell hozzáadni és egy csepp 0,05 mólos magnézium oldatot (4.1.) vagy kalcium oldatot (4.3.) kell még hozzáadni, annak érdekében, hogy megbizonyosodjunk arról, hogy a színváltozás nem ment még végbe. Ez különösen igaz az eriokróm-magnézium komplex esetében. 10.4. Az indikátor színátcsapását nem függõlegesen, hanem vízszintesen, az oldat keresztmetszetében kell észlelni, és a fõzõpoharat fehér háttér elé kell helyezni, jól megvilágított helyre. Az indikátor színátcsapása könnyen észlelhetõ, ha a fõzõpoharat alulról gyengén megvilágított (25 wattos lámpa), homályos üvegre tesszük. 10.5. Ez az elemzés bizonyos fokú gyakorlatot követel meg. A feladat — többek között — tartalmazza a 4.1. és 4.3. mérõoldatok színváltozásainak megfigyelését. Ajánlatos, hogy a meghatározásokat ugyanaz a laborkémikus végezze. 10.6. Ha garantált titerû EDTA oldatot használunk (például Tritisol, Normex), akkor ez egyszerûsítheti a 4.1., 4.2. és 4.3. mérõoldatok egyenértékének ellenõrzését. 10.7. A kálium-cianidot tartalmazó oldatok nem önthetõk el a lefolyóba a cianid ártalmatlanítása nélkül, például lúgosítást követõ nátrium-hipokloritos oxidációval. H/9. SZULFÁTOK MEGHATÁROZÁSA

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes